Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
IDF: Hamas on menettänyt Pohjois-Gazan hallinnan.
Israel ei suostu tulitaukoon, -
ellei Hamas vapauta panttivankeja.
Ranska isännöi kansainvälistä konferenssia, -
jossa koordinoidaan vastausta Gazan tilanteeseen.
Israel on 34. päivää sodassa, joka alkoi, -
kun Gazan islamistiterroristit hyökkäsivät julmasti Etelä-Israeliin.
Israel aloitti maahyökkäyksen Pohjois- Gazaan vajaat kaksi viikkoa sitten.
Puolustusvoimat (IDF) ilmoitti nyt, -
että Hamas on menettänyt Pohjois-Gazan hallinnan.
Tuhannet gazalaissiviilit ovatkin hyödyntäneet mahdollisuutta -
paeta Etelä-Gazan humanitaariselle turva-alueelle.
Näimme tänään -
50 000 gazalaisen siirtyvän Pohjois-Gazasta Etelä-Gazaan.
He ymmärtävät, että Hamas on menettänyt hallinnan pohjoisosassa -
ja että etelässä on turvallisempaa. He saavat siellä -
lääkkeitä, vettä ja ruokaa. He ymmärtävät asian hyvin.
Edistämme humanitaarisen avun pääsyä Etelä-Gazaan.
Sallimme jatkossakin gazalaisten -
lähteä pois Hamasin kynsistä Pohjois-Gazasta kohti Etelä-Gazaa.
Hamas on menettänyt ja menettää koko ajan lisää otettaan pohjoisessa.
Amiraali Hagari korosti, -
että vaikka kansainvälinen yhteisö yrittää painostaa Israelia tulitaukoon,-
tulitaukoa ei ole.
Mitään tulitaukoa ei ole. Toistan: tulitaukoa ei ole.
Olemme sodassa Hamasia vastaan. Mitään tulitaukoa ei ole.
Gazan asukkaat pakenevat etelään, -
koska he tajuavat, että Hamas käyttää heitä ihmiskilpinä.
Tulitauon sijaan on tilapäisiä humanitaarisia taukoja, -
jotta asukkaat voivat järjestää asiansa ja siirtyä turvaan eteläosaan.
Me haluamme asukkaiden siirtyvän etelään turvallisemmalle alueelle.
Me emme sodi Gazan väestöä vastaan. Me käymme sotaa -
Hamasia vastaan, joka pitää kansalaisiamme panttivankeina -
ja joka suoritti verisen hyökkäyksen 7.10. Sota on Hamasia vastaan.
Siksi meidän on tehtävä ero Hamasin ja väestön välillä.
Asukkaat ymmärtävät, että Hamas on hylännyt heidät.
Me sallimme heidän päästä turva-alueelle, -
missä tarjoamme heille apua Egyptin ja USA:n tuella.
IDF on saanut hallintaansa laajoja osia Pohjois-Gazasta.
Hamas on syyllistynyt alueella mittaviin sotarikoksiin.
Se on mm. sijoittanut terrori- infrastruktuuriaan siviilien lähelle.
Esimerkiksi asepajoja on sijoitettu tarkoituksellisesti -
lasten makuuhuoneiden kylkeen.
Gaza on ihmiskunnan historian suurin terroritukikohta.
Gazan kaupunki on yhtä suurta terroritukikohtaa.
Maan alle on rakennettu kilometritolkulla tunneleita, -
jotka yhdistävät sairaaloita ja kouluja toisiinsa.
Tunneleissa on viestintäkeskuksia, ammusvarastoja, nukkumatiloja...
Ja kaiken tämän tarkoituksena on toimia terroritukikohtana, -
josta käsin he voivat vahingoittaa Israelin kansalaisia ja sotilaita.
IDF etenee kolmella panssaridivisioonalla -
kohti Hamasin päätukikohtaa Gazan kaupungissa, -
missä islamistisen Hamasin johto piilottelee Shifan sairaalan alla.
Israelin tavoitteena on eliminoida Hamasin murhanhimoiset johtajat.
Terroristien liikkeitä tarkkaillaan samalla tiiviisti, -
sillä Hamas yrittää käyttää kaikkia humanitaarisia välineitä hyväkseen.
Tämä käy ilmi seuraavasta nauhoitteesta.
Hei, mitä kuuluu? - Eipä tässä ihmeempää.
Onko tarvetta ambulanssille? - Ei ole. Täällä on ambulansseja.
Pääsen täältä ulos millä tahansa ambulanssilla.
- Voin pyytää yhtä ambulanssia kuskaamaan sinut kotiisi.
- Täällä on ambulansseja. Voin kulkea millä tahansa niistä.
- Kerro, jos tarvitset ambulanssia, niin lähetän sellaisen heti.
- Veljeni, ei ole tarvis. Voin poistua täältä millä tahansa ambulanssilla.
IDF:n päähuomio on eteläisellä taistelurintamalla, -
mutta samaan aikaan se operoi laajasti myös -
Juudeassa, Samariassa ja Jordaninlaaksossa -
sekä pohjoisessa Iranin libanonilaiskätyri Hizbollahia vastaan.
IDF, Shin Bet ja rajapoliisin erikoisjoukot suorittivat -
laajoja terrorisminvastaisia toimia niin kutsutulla Länsirannalla.
Ainakin 8 terroristia eliminoitiin ja yli parikymmentä pidätettiin.
Hizbollahin terrorisolu yritti laukaista panssarintorjuntaohjuksia Libanonista-
IDF:n asemiin. IDF:n tiedusteluyksiköt kuitenkin -
huomasivat solun aikeet ja neutraloivat useita terroristeja.
Vaikka virhearviointien riski on suuri, Israelin puolustusministeri korosti, -
että Israel ei halua sotaa Libanonin kanssa.
Torjumme iskuja.
Tähän mennessä olemme eliminoineet 70 Hizbollahin terroristia.
Jatkamme samalla tavalla.
Jos Hizbollah tekee virheen ja vetää Libanonin sotaan, -
se joutuu maksamaan siitä kalliisti.
Meillä ei ole mitään intressiä sotia Hizbollahia vastaan.
Yahya Sinwar teki virheen vetäessään Hamasin sotaan.
Seuraukset ovat tuhoisat Hamasille ja Gazalle.
Jos Nasrallah tekee virheen, hän sinetöi samalla Libanonin kohtalon.
Israelin sotakabinetti kokousti -
Juudean, Samarian ja Jordaninlaakson johtajien kanssa.
Pääministeri Benjamin Netanjahu kiitti IDF:ää ja muita turvallisuustahoja -
hyvin sujuneesta sodasta Gazan terroriryhmiä vastaan. Hän toisti, -
että Israel ei suostu tulitaukoon, ellei Hamas vapauta panttivankeja.
Haluan aluksi kiittää IDF:ää -
hyvin edenneestä ja tuloksellisesta maahyökkäyksestä Gazassa.
Haluan tehdä lopun kaikenlaisista vääristä huhuista ja todeta selvästi: -
Tulitaukoa ei tule, ellei panttivankeja vapauteta.
Mitkään muut väitteet eivät pidä paikkaansa.
Netanjahu mainitsi kolme asiaa, joista sotakabinetin oli määrä keskustella.
Olen täällä sotakabinetin -
sekä Juudean/Samarian ja keskisen komentokeskuksen johdon kanssa.
Meillä on kolme tavoitetta.
Ensimmäinen on terrorisminvastaisten toimien tehostaminen.
IDF, Shin Bet ja poliisi ansaitsevat erityiskiitokset -
erittäin vaikuttavasta toiminnastaan tällä saralla. Toisena tavoitteena on -
estää Juudeaa ja Samariaa muuttumasta toiseksi rintamaksi.
Se tarkoittaa varautumista -
Juudeassa ja Samariassa tapahtuviin laajamittaisiin iskuihin -
tai sieltä kumpuaviin iskuihin.
Kolmas asia koskee radikaalia ääriryhmää, jolla tiedetään olevan -
kytköksiä turvallisuusministeri Itamar Ben-Gviriin. Shin Bet ja IDF -
ovat kutsuneet monesti kyseisiä ääri- tahoja "juutalaisiksi terroristeiksi", -
jotka käyttäytyvät haitallisesti Länsi- rannan palestiinalaissiviilejä kohtaan.
Juudeassa ja Samariassa -
asuu puoli miljoonaa lojaalia ja lainkuuliaista ihmistä.
Heistä moni palvelee IDF-upseereina tai reserviläisinä Gazan rintamalla.
He ovat tehneet Israelin hyväksi valtavan paljon vuosien varrella, -
ja he ovat joutuneet toimimaan haastavissa olosuhteissa.
He ovat pitäneet säntillisesti kiinni -
eettisistä arvoista ja käyttäytymisnormeista.
Sitten on minimaalisen pieni porukka, joka ottaa lain omiin käsiinsä.
He eivät edusta valtaväestöä.
Sellaista toimintaa me emme suvaitse emmekä hyväksy -
vaan vastustamme sitä.
Tämä ryhmä aiheuttaa suurta kansainvälistä vahinkoa Israelille.
He eivät edusta alueen muita asukkaita.
Tuomitsen tällaisen käytöksen ja torjumme sitä.
Tiedän, että olette samaa mieltä.
Kansainväliset ponnistelut -
taktisen tauon aikaansaamiseksi Gazaan kiihtyvät.
Ranska on kutsunut 80 valtiota ja järjestöä konferenssiin, -
jossa työstetään humanitaarista vastausta Gazan tilanteeseen.
Ranskan presidentti Emmanuel Macron -
sanoi Ranskan koordinoivan toimiaan Israelin kanssa.
Mutta toisin kuin palestiinalaishallinto, -
Israel ei saanut kutsua konferenssiin.
Hyökätessään Israeliin Hamas altisti palestiinalaiset kamalille seurauksille.
Tänään nimenomaan Gazan siviilit kärsivät.
Liki 1,5 miljoonaa on joutunut lähtemään kodeistaan.
Tuhansia on kuollut tai haavoittunut.
Palestiinalaisten kärsimys on jatkoa israelilaisten kärsimyksille.
Tätä tilannetta ei tule hyväksyä, sillä jokainen elämä on arvokas.
Me, jotka edistämme universaaleja humanistisia arvoja, -
emme harjoita kaksinaismoralismia.
Kiitos seurasta.
Rukoillaan rauhaa Jerusalemille ja pelastusta Israelille.
Haluan kiittää kaikkia, -
jotka ovat tukeneet TV7 Israelia lahjoituksin ja rukouksin.
TV7 Israel toimii täysin lahjoitusten varassa, -
ja ilman tukeanne emme voi tehdä päivittäisiä ohjelmiamme.
Tuen tarpeen kasvaessa edelleen haluankin rohkaista: -
jos tuotantomme on siunannut sinua ja voit, harkitsethan lahjoittamista.
Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen